ስብሰባዉ ካለፈዉ ታሪክ በተጨማሪ ባለፉት 26 እና 27 ዓመታት በሁለቱ ብሔሮች ተወላጆች መካከል በየስፍራዉ ለተከሰቱ ደም አፋሳሽ ግጭቶች ምክንያት የሆኑ ችግሮችን ለማስወገድ መፍትሔ የጠቆመም መስሏል።ሁለቱ ብሔረሰቦች ለመቀራረብ ማሰብ፤መወያየት እና መስማማታቸዉን ብዙ አስተያየት ሰጪዎች ደግፈዉታል።ይሁንና በተለይ የሁለቱ ክልልሎች መስተዳድሮች እስከ ዛሬ የትነበሩ የሚል ጥያቄ ማስነሳቱ አልቀረም።አንዳዶች አሁን ስብሰባ የተደረገዉ ባለፉት ሁለት ዓመታት መንግሥትን ለመቃወም አደባባይ የወጣዉ የኦሮሞና የአማራ ሕዝብ ያሳያዉን ትብብር እና ጥያቄ «ለመቀማት ያለመ» ሲሉት፤ ሌሎች ደግሞ በተለይ ዉጪ በሚኖሩ የአማራና የኦሮሞ ልሒቃን መካካል የታየዉን መቀራረብ «ለመቅደም» የተዘጋጀ ነዉ ባዮች ነዉ።ሌሎች ባንፃሩ በገዢዉ ፓርቲ ኢሕአዴግ ዉስጥ ከፍተኛ ጫና የሚያሳድረዉን ሕዝባዊ ወያኔ ሐርነት ትግራይ (ሕወሐትን) ለማግለል ያለመነዉ ባይ ናቸዉ።በዛሬዉ ዉይይታችን የስብሰባዉን ትክክለኛ ዓላማ፤ ዉጤቱን እና መልዕክቱን እንቃኛለን።